Source: https://octavpelin.wordpress.com/2013/10/09/
Timestamp: 2020-07-09 04:45:53+00:00

Document:
09 | octombrie | 2013 | Octavpelin's Weblog
TRAIAN BASESCU „APARATORUL REALITATII TV”,FURIOS PE CRISU ANASTASIU,AVOCATUL POPORULUI,CARE I-A DESCHIS CAND ERA PROCUROR LA CURTEA DE CONTURI ,PRIMARULUI TRAIAN BASESCU,UN DOSAR PENAL PENTRU UN PREJUDICIU DE 37,95 MILIARDE DE LEI GAURA IN BUGETUL CAPITALEI!
Traian Băsescu s-a declarat, marți, nemulțumit de Avocatul Poporului, pe care l-a acuzat că nu a atacat niciuna dintre cele 96 de Ordonanțe de Urgență emise de Guvernul Ponta. Iată însă aici un exemplu de Ordonanță de Urgență emisă de Cabinetul Ponta și atacată la CCR de Avocatul Poporului. Șeful statului ar putea fi supărat pe Avocatul Poporului, Crișu Anastasiu, deoarece acesta i-a deschis un dosar primarului Capitalei Traian Băsescu, în 2002, pentru un presupus prejudiciu de 37,95 miliarde de lei adus bugetului municipalității.
„Sunt 96 de Ordonanțe de Urgență emise de Guvernul Ponta, niciuna atacată de Avocatul Poporului, inclusiv cea care încălcată grosier, tratamentul egal al persoanelor și care se referă la legea insolvenței. Am înțeles că Avocatul Poporului anunța astăzi că reflectează, că se gândește”, spunea Traian Băsescu marți, în ziua în care Avocatul Poporului anunțase că analizează posibilitatea ridicării unei excepţii de neconstituţionalitate în faţa Curţii Constituţionale, cu privire la dispoziţiile OUG 91/2013.
De Ce îl atacă Băsescu pe Anastasiu
În lumea juridică, Anastasiu Crișu este cunoscut ca procurorul Curții de Conturi care i-a deschis un dosar lui Traian Băsescu în 2002, când acesta era primarul Capitalei, pentru un presupus prejudiciu de 37,95 miliarde de lei adus bugetului municipalităţii.
Anastasiu Crișu, pe atunci procurorul general financiar al Curţii de Conturi, a sesizat Colegiul Jurisdicţional al Municipiului Bucureşti pe motiv că, în calitatea de ordonator de credite, primarul general nu a avut aprobarea CGMB pentru o serie de plăţi făcute unei firme în schimbul unor lucrări la Pasajul Basarab, pentru care nu avea avizul municipalităţii.
Cazul a fost repartizat judecătorului financiar Petre Lăzăroiu, care l-a exonerat însă pe Băsescu de acuzaţii. Lăzăroiu este în prezent judecător al CCR.
Miercuri, Avocatul Poporului a atacat la Curtea Constituțională a României OUG 91/2013, privind procedurile de prevenire a insolvenţei şi de insolvenţă, pe motiv de neconstituționalitate.
Etichete:2002, 95MILIARDE LEI, BUGET CAPITALEI, CRISU ANASTASIU, DOSAR PENAL PRIMARULUI BASESCU, GAURA DE 37, Politica, Traian Basescu
SINDICATUL „VIITORUL MINERITULUI”,CARE SPRIJINA PROIECTUL MINIER ROSIA MONTANA II CER SPRIJINUL ALINEI MUNGIU PIPPIDI,BURSIERA A FUNDATIEI MILIARDARULUI EVREU DE ORIGINE MAGHIARA GEORGE SOROS!
Sindicatul ”Viitorul Mineritului”, care sprijină proiectul Roșia Montană, face apel la valorile pe care le susține public Alina Mungiu Pippidi: democrație, buna guvernare, corectitudine. Minerii sunt dezamăgiți că aceasta a preluat ”fără verificările necesare” un așa numit studiu al unei fundații anti-proiect. Minerii subliniază că 63% dintre locuitorii zonei s-au declarat în favoarea exploatării aurifere, la un referendum local. În plus, spun minerii, datele din așa zisul studiu sunt false, fiind, de fapt, instrumente de propagandă. Alina Mungiu Pippidi s-a oferit să modereze un interviu cu Traian Băsescu pe tema Roșia Montană, dar proiectul nu s-a concretizat.
Iată scrisoarea trimisă Alinei Mungiu Pippidi:
”Stimată Doamnă Pippidi,
Cunoscând reputația Dumneavoastră de specialist anticorupție, atașamentul față de valorile democrației, egalității în fața legii, corectitudinii și bunei guvernări, pe care le promovați în spațiul public, suntem dezamăgiți de modul în care ați preluat, fără verificările necesare, datele prezentate în așa-numitul „studiu” al Fundației „Pro Munții Apuseni” din Câmpeni, pe care îl menționați pe site-ul oficial al Alianței pentru o Românie Curată.
Mai întâi de toate, vă rugăm să luați în considerare că această fundație nu reprezintă comunitatea noastră, nu întrunește oameni din Roșia Montană și, prin urmare, nu are nicio legitimitate să se exprime în numele comunității. Vă amintim că majoritatea cetățenilor din Munții Apuseni, respectiv 63% din populație, s-a exprimat pentru minerit în cadrul referendumului de anul trecut organizat în localitățile din Munții Apuseni. Mai mult, pentru cauza noastră, a repornirii mineritului la Roșia Montană, am strâns 30.000 de semnături de la românii din toată țara. Totodată, 18.500 de oameni s-au înscris în platforma de susținere a proiectului minier de la Roșia Montană. Mineritul este o cauză a majorității în zona Munților Apuseni, iar oamenii din multe zone ale țării care au înțeles realitatea de la Roșia Montană sunt alături de noi.
În al doilea rând, datele menționate în acel „studiu” sunt false, ele nu fac decât să inducă în eroare opinia publică și pe membrii Comisiei Speciale parlamentare, care dezbat în aceste zile proiectul de lege privind repornirea mineritului la Roșia Montană.
Vă rugăm să consultați datele oficiale ale autorităților române, în special pe cele ale Institutului Național de Statistică (INS), Biroul Regional de Statistică Alba – singura instituție abilitată să ofere date cu privire la numărul de locuitori din zona Munților Apuseni, date oficiale privind șomajul sau numărul de locuri de muncă pe domenii economice.
Astfel, din datele oficiale ale Biroului Regional de Statistică Alba, desprindem următoarea realitate:
Zona Munților Apuseni are în prezent puține locuri de muncă. Numărul mediu de salariați înregistrați nu depășește 9.572, deci nu există cele 21.000 de locuri de muncă despre care acel material pretinde că ar fi în pericol să dispară! Dimpotrivă, dacă ne raportăm strict la datele oficiale, rezultă că există peste 42.000 de oameni cu vârstă de muncă ce nu realizează venituri din salarii, dintr-un total de 52.000 de persoane care au vârsta de muncă. Mai mult, la compania minieră sunt înregistrate 8.000 de cereri de locuri de muncă, oameni din toată zona, care așteaptă repornirea mineritului la Roșia Montană și care își leagă speranța pentru un viitor mai bun de repornirea minei.
Zona Munților Apuseni are puțini operatori turistici înregistrați care achită taxe și impozite la stat. INS arată că sunt în total înregistrate 56 de unităţi de cazare, cu un număr de 1.446 de locuri pentru zona Munților Apuseni; prin urmare, nici măcar în total pe județ nu există 638 de pensiuni câte menționează materialul pe care îl citați.
Turismul în zonă funcționează la capacitate minimă. Rata medie de funcţionare a pensiunilor și hotelurilor peste an este de numai 54%, adică aproximativ jumătate de an acestea nu funcționează. Rata de ocupare este de 8,6%, iar numărul mediu de înnoptări pentru cei circa 19.000 de turişti, media care sosește anual în zonă, este de 2,4 – ceea ce indică un turism predonderent de tranzit sau ocazional.
Turismul oferă doar 2,3% din numărul total de locuri de muncă la nivelul județului. Cele mai multe locuri de muncă se înregistrează în sistemul bugetar – 36,5%, în industrie -35%, iar turismul oferă doar 2,3% locuri de muncă (în pensiuni, hoteluri și restaurante).
Prin urmare, cifrele și datele din studiul Fundației ”Pro Munții Apuseni” nu se regăsesc în datele oficiale ale autorităților statului român. Vrem să credem că Dumneavoastră excludeți din start existența unor activități economice care fac evaziune fiscală, înșeală angajații sau nu respectă legile și principiile unui stat de drept.
Considerăm că datele pe care le propagați Dumneavoastră, inclusiv pe site-ul oficial al Alianței pentru o Românie Curată, nu fac decât să distorsioneze imaginea despre realitatea din zona Munților Apuseni, manipulând opinia publică, și au drept scop să blocheze proiectul de lege care ar permite repornirea mineritului la Roșia Montană.
Noi, minerii din Roșia Montană, știm că mineritul și turismul pot coexista, pentru că mineritul curăță mediul poluat, salvează patrimoniul și asigură locuri de muncă stabile.
Vă rugăm să faceți uz de expertiza Dumneavoastră pentru evaluarea corectă a șansei pe care o are zona pentru dezvoltare prin minerit, în absența unor investiții majore în toată zona Munților Apuseni, și să încurajați propagarea unor informații corecte pe spațiul public.
Etichete:ALINA MUNGIU PIPPIDI, GEORGE SOROS, Politica, SINDICATUL "VIITORUL MINERITULUI", SPRIJIN ROSIA MONTANA
GUVERNUL PONTA A AMANAT DIN NOU MIERCURI ADOPTAREA CODULUI RUTIER!
Adoptarea Codului Rutier a fost amânat, miercuri, din nou de către Guvern. Potrivit unor informații, amânarea s-a datorat formei proiectului prezentată în ședința de Guvern în care nu s-ar fi regăsit mai multe dintre cerințele premierului Victor Ponta.
Noul Cod Rutier era așteptat, miercuri, să fie adoptat de Executiv prin Ordonanță de Urgență, după ce USL a ajuns la un acord în ceea ce priveşte modificările pe care urmează să le conţină ordonanţa: amenzi usturătoare pentru şoferii care încalcă legea, introducerea pragului de alcoolmie şi suspendarea permisului pentru rău-platnici.
O primă modificare vizează dreptul de a conduce al celor care au comis accidente rutiere grave sau au încălcat serios legislaţia rutieră. Şoferii care provoacă accidente cu victimă să nu mai poată conduce în baza dovezii de la procuror.
Permisul de conducerere, suspendat dacă amenzile nu sunt plătite în 30 de zile
În al doilea rând, în proiect sunt modificate procedurile care vizează pe cei ce nu-şi plătesc amenzile primite ca urmare a încălcării legislaţiei rutiere. Deşi teoretic era posibilă suspendarea permisului de conducere dacă amenda nu era plătită în 30 de zile, practic acest lucru era greu de pus în practică deoare poliţia rutieră nu avea un acces rapid la baza de date cu cei care şi-au plătit amenzile. Împreună cu Ministerul de Finanţe s-a decis înfiinţarea unui cont unic în care toţi contravenienţii îşi vor plăti amenda, iar accesul poliţiştilor la acest cont va fi unul foarte rapid. Rămâde de văzut cum va funcționa acest sistem dacă va fi adoptat de Guvern.
Introducerea pragului de alcoolemie la 0,2 / Coborârea limitei de alcoolemie pentru care se face dosar penal de la 0,8 la 0,5
De asemenea, au apărut modificări în ce priveşte sancţionarea consumului de alcool la volan. Șoferii vor putea consuma un pahar de bere sau vin înainte să urce la volan, deoarece o alcoolemie de până 0,2 g/l nu va fi sancţionată. Între 0,2 şi 0,5 g/l, va fi socotită drept contravenţie, iar peste 0,5g/l va intra sub incidenţa legii penale.
Un calcul ştiinţific realizat de Patronatul Național al Viei și Vinului arată care sunt proporţiile de vin permise în consumul ocazional relativ la masa unei persoane. Scăderea alcoolemiei in organism este de 0,15 miligrame alcool in interval de o oră.
Etichete:AMANARE COD RUTIER, GUVERNUL PONTA, Politica
TRAIAN BASESCU TREBUIE CONSULTAT PSIHIATRIC ,DUPA IESIREA DE IERI IN CARE SE VEDE CA ESTE BOLNAV MINTAL!,O COMISIE PARLAMENTARA POATE HOTARA ACEST LUCRU!
Cu o zi înainte de lucrările Comisiei de negociere a pactului de coabitare, ex-președintele Traian Băsescu a lansat un atac fără precedent la adresa premierului Victor Ponta. Potrivit ex-președintelui, premierul a distrus relațiile țării cu partenerii europeni și cu Statele Unite și a ratat obiective cum ar fi South Stream sau recuperarea datoriilor Rompetrol.
– Felicit CSM pentru promptitudinea cu care a reacționat la solicitarea unui procuror DNA de a i se apăra reputația. Asta înseamnă că politicul nu poate face chiar orice vrea și nu poate spune orice vrea.
– Am transmis CSM o copie a acestui acord, deși el se află pe site-ul președinției cu semnăturile celor doi semnatari încă din data de 14 decembrie 2012.
– Vă aduceți aminte reacția cancelariilor europene din timpul loviturii de stat din vara anului 2012. Din păcate pentru România, actorii principali ai loviturii de stat, Antonescu și Ponta, au câștigat zdrobitor alegerile din noiembrie 2012. Ca om politic cu experiență am înțeles ce înseamnă acest lucru. Un blocaj pe termen mediu și lung al relației României cu alte state (…) Nu a venit de la nicio cancelarie propunerea acestui pact, ci a fost o idee a consilierilor care împreună cu mine își puneau problema cum facem ca România să rămână cu ușile deschise după instalarea noului guvern. Am propus această soluție imediat după invalidarea referendumului.
– a fost singura soluție care l-a făcut frecventabil pe cel care a semnat acest acord. Antonescu a rămas complet nefrecventabil.
– mâine am de promulgat o lege unde majoritatea USL nu a respectat recomandările CCR
– sunt 96 de ordonanțe de urgență emise de Guvernul Ponta, niciuna atacată de Avocatul Poporului, inclusiv cea care încălcată grosier, tratamentul egal al persoanelor și care se referă la legea insolvenței, care este specială, pentru că dl Ghiță trebuie să purceadă la achiziționa televiziuni pentru a le pune în slujba d-lui Ponta. Am înțeles că Avocatul Poporului anunța astăzi că reflectează, că se gândește.
– Atunci am convenit un mecanism: acolo unde preeminența deciziei e la președinte, dacă sunt dispute prevalează punctul de vedere al președintelui. Formularea este: Vor fi respectate de către fiecare atribuțiile și pozițiile celeilalte părți în actele de decizie administrativă ce implica ambele părți. Dacă sunt puncte de vedere diferite, va avea prioritate decidentul final
– era corect ca ministrul Justiției să nu execute ordinul premierului ci să aibă o discuție cu mine pe nominalizări. Aș fi avut o singură întrebare: ai ținut cont de propunerea instituției respective? Fie că e DIICOT, DNA sau Parchet (…) Până la acest incident a funcționat perfect. Sau făcut multe numiri, dar fiind discutate, n-au ridicat probleme, n-am respins nicio propunere. Acordul trebuie respectat pentru consolidarea credibilități instituțiilor. Am o singură propunere pentru un adjunct de șef de secție care stă la mine în mapă de doi ani și căruia nu i-am dat un rezultat. Știam că nu e susținută de procurorul-șef, dar am avut dubiile mele. Când propunerea era susținută de Morar, nici n-am vrut să-l jignesc, nici să-mi impun punctul de vedere, am zis să-l țină cu delegare. Poate nu trebuia spus public.
– Acordul obligă la consultarea președintelui la orice deplasare (…) Ponta a ținut să se ducă în Azerbaidjan, rezultat extraordinar, am pierdut Nabucco. A ținut să se ducă în Kazaghstan, cedat circa 400 milioane de dolari din datoria Rompetrol față de România. Dl. Ponta vizită arcul de Triumf și am obținut o extraordinară susținere pe Schengen. A venit că vrea să se ducă la CE pe Energie în luna mai, înainte de decizia pe Nabucco sau TAP. A avut mandat să susțină Nabucco. A susținut Nabucco, dar nu a știut cum să facă să introducă în documentul CE că Nabucco este prioritar. În concluziile CE nu apare deloc Nabucco, ci doar soluția sud.
– Pe punctul de cea mai mare sensibilitate care este justiția și statul de drept nu voi face nicio concesie, pentru că înseamnă că împreună am semnat, împreună trecem sub tăcere tot ceea ce se întâmplă în neregulă în șubrezirea statului român. Așa ceva nu voi accepta. Ar fi dramatic să revenim la vremea Stănoiu-Năstase and Co, acum în 2013. Și așa, cei doi lideri, Antonescu și Ponta, au reușit să decredibilizeze consistent progresele României.
– Nu-mi voi menține semnătura pe un acord prin care împreună să mințim partenerii noștri. Nu pot să stau în remorca unui mitoman cum e Ponta și să fim amândoi etichetați la fel. Omul acesta zâmbește, râde, este un Oprescu de mai proastă calitate. Măcar Oprescu are mai mult umor. Nici ăla nu face nimic și tot cu șmecherii după malul Dâmboviței. Ponta exersează clowneria la nivel de șef de Guvern.
– Justiția și-a făcut în opinia mea treaba și nu va avea, dacă nu se întâmplă nimic până în decembrie, nu va avea observații ci, cred eu, vor fi rezultate pozitive. Rău va fi la respectarea statului de drept de către Guvern și Parlament. Guvernul prin multitudinea de OUG nejustificate și miniciuna iar Parlamentul prin pozițiile față de ridicare imunității. Ieri m-am păcălit cu Vosganian. Mi s-a părut un act de onoare, dar este unul de o înaltă lașitate.
– Dosarul referendumului: nu am nicio considerație decât una singură: și eu am citit parte din rechizitoriu și vă pot spune că-l voi citi integral până mâine pentru că el prezintă o epopee a furtului în campanii. Cu același mecanism am mai furat odată. Cel puțin în 2009, iar în 2004 am suspectat calculatorul. La prezidențiabilele din 2009 PSD a utilizat același mecanism de furt. Am avut câteva probe, dar prea puține. Ca și atunci, în 2012 am avut un singur reprezentant la secțiile de votare. Și atunci au fraudat masiv votul. Nu Dragnea rebuie să fie ținta, ci cum promovăm o legislație care să nu mai permită furtul la alegeri. (…) Suntem capabili să generăm o lege care să prevină fraudarea alegerilor?
– Este un dosar care îmbracă și ne face o poză a celui mai important act politic dintr-un stat democratic: alegerile. Sunt mai importante chiar decât revizuirea Constituției (…) Vă spun cu certitudine că la fel au fost fraudate și prezidențialele din 2009 și nu vreau să merg mai departe (…) A fost strivit sub o mașinărie de partid cel mai democratic act: votul.
– Un ultim apel. Fac apel la Guvern să nu se joace cu CFR Marfă. Să nu se joace de-a modificare continuă a condițiilor în care GFR poate să achite banii. Au fost modiifcate condițiile în favoarea acestui câștigător. Opriți-vă!
Etichete:BOLNAV MINTAL, COMISIE PARLAMENTARA, Politica, Traian Basescu
LIDERUL PNL CRIN ANTONESCU:”SUNTEM DE RASUL LUMII”CU ASA ZISUL PAKT DE KOABITARE,CARE TREBUIE SA SE TERMINE!
Preşedintele PNL Crin Antonescu a declarat marţi că premierul, şeful statului şi CSM trebuie „să termine” cu Acordul de colaborare instituţională pentru că „suntem de râsul lumii”.
„Terminaţi-o o dată toţi, Băsescu, Ponta, CSM, terminaţi-o cu acest pact (n.r.- de coabitare) că suntem de râsul lumii. În legătură cu acest pact se petrec lucruri comice, eu unul sunt jignit că domnul ambasador al Regatului Unit, persoană de care mă leagă frumoase amintiri şi care vorbeşte o superbă limbă română, ieşind şi supunându-ne ca la unii mai aşa, mai jos pe scara evoluţiei a umanităţii, e foarte important pactul ăla de coabitare. Nu l-am auzit, din păcate, pe un om care cunoaşte bine România de ani de zile să iasă o dată şi să spună că avem nişte copii extraordinar de inteligenţi, am cunoscut doi olimpici români, aveţi nişte femei frumoase, aveţi ceva în ţara asta. Avem pactul de coabitare, nu avem Constituţie, nu avem legi, nu avem alegeri, nu avem o academie, nu avem o istorie, nu avem nimic, avem acest pact de coabitare. Păi de ce a ajuns omul ăsta să se poarte aşa într-o ţară care îl întâmpină şi îl tratează frumos”, a spus Antonescu la Antena 3.
El a adăugat că este revoltat „din cauza acestui circ care nu mai conteneşte” legat de pactul de coabitare.
„Şansele României stau în acţiunile instituţiilor, pactul este o ficţiune, o bătaie de joc, pactul nu e nimic, nu există, e un pretext pentru acest circ zilnic. Şansa României e să se facă politici guvernamentale bune, să se dea legi bune. Primul ministru a intrat din momentul semnării în această ficţiune păguboasă pentru noi în ideea că se legitimează el în faţa interlocutorilor europeni, americani, sud americani şi asiatici cu acest pact, în loc să se legitimeze cu faptul că este premierul ales, indirect prin Parlament, al unei ţări democratice, cu 60 % din voturile acestei ţări”, a precizat preşedintele PNL.
Etichete:Crin Antonescu, PAKT DE KOABITARE, Politica, RASUL LUMII, TREBUIE SA SE TERMINE
PANICATUL CUC DE LA COTROCENI,TRAIAN BASESCU FURIOS PE PREMIERUL VICTOR PONTA!
Traian Băsescu a criticat, marţi, într-o declaraţie de presă susţinută la Palatul Cotroceni, vizitele externe ale premierului Victor Ponta.
”În deplasările externe bilaterale, multe de altfel la număr, pe care le-a făcut domnul prim-ministru, şi este foarte bine că le-a făcut, foarte rău este că le-a făcut prost singura deplasare înaintea căreia am stabilit mandat a fost cea în Germania, după care a crezut că, aşa cum are în spate prestigiul unei lovituri de stat, unei încercări de lovitură de stat, cu raniţa încărcată de plagiate, că nu e numai unul, sunt mai multe, a crezut că dacă spui România, prim-ministru, sigur România e greu de refuzat când se cere prim-ministrul Guvernului într-o vizită, dar rezultatele vor fi cele pe care aş vrea să i le amintesc domnului Ponta public, în toate deplasările în care s-a deplasat fără mandat, crezând că a spune în ţară că: ‘M-am dus în Azerbaidjan sau în Finlanda’ e mare scofală. Ar fi fost, dacă făcea ce trebuia”, a spus şeful statului într-o declaraţie susţinută la Palatul Cotroceni.
El a afirmat că, potrivit acordului de cooperare instituţională, mandatul premierului în ceea ce priveşte deplasările externe trebuia stabilit cu preşedintele.
Şeful statului a indicat rezultatele „extraordinare” ale premierului Victor Ponta în deplasările externe.
„Domnul Ponta a ţinut să se ducă în Azerbaidjan. Rezultatul a fost extraordinar: am pierdut Nabucco! Domnul Ponta a ţinut să se ducă în Kazahstan. Rezultatul a fost extraordinar: a cedat circa 400 de milioane de dolari din datoria Rompetrol faţă de România! Domnul Ponta vizită Arcul de Triumf şi am obţinut o extraordinară susţinere pe Schengen. A venit că vrea să se ducă la Consiliul European pe energie, în luna mai, înainte de a se lua decizia Nabucco sau TAP. A avut mandat să susţină Nabucco în Consiliu. Sigur că în intervenţii a susţinut Nabucco, dar nu a ştiut cum să facă să fie introdus în documentul Consiliului, că Nabucco este prioritar, ceea ce a lăsat la liberă opţiune a întregii Uniuni Europene soluţia: Nabucco sau TAP, dar în mandat a avut clar scris: Nabucco şi nu TAP, iar în concluziile Consiliului pe energie din mai veţi constata că nu apare deloc Nabucco, ci apare soluţia sud. Soluţia sud a fost discutată un an de zile: care avea varianta TAP, care avea varianta Nabucco. Momentul decisiv a fost Consiliul pe energie din mai, unde a ţinut să se ducă. I-am dat mandat semnat şi s-a întors cum s-a dus, adică s-a plimbat cu avionul. Nu e puţin lucru să te dai cu avionul, eventual pe banii lui Ghiţă”, a spus Traian Băsescu.
Preşedintele Traian Băsescu a reamintit şi de declaraţiile în ceea ce priveşte Kosovo şi Siria ale premierului Victor Ponta.
„Nu vă mai amintesc deja celebrele declaraţii cu Kosovo, cum le dădea el independenţă, ca să ce? Când România are o poziţie consecventă, care este direct legată de interesul nostru naţional cu privire la Transnistria – de a sprijini Republica Moldova. Nu mai vorbim de poziţia pe Siria, unde era cel care condamna şi declara guvernul sirian ilegitim, criminal, iar astăzi, Statele Unite şi Federaţia Rusă stau la masă cu acel guvern. A dat o lovitură formidabilă şansei noastre de a fi parte a soluţiei şi nu parte a problemei”, a susţinut el.
El a indicat că aceste subiecte vor fi discutate de echipele tehnice care vor analiza acordul de cooperare instituţională cu premierul Victor Ponta.
Băsescu a afirmat că îngrijorarea sa este majoră cu privire la nerespectarea acordului de cooperare şi a invocat decizia nr. 784 din 2012 a Curţii Constituţionale, potrivit căreia:”în exercitarea atribuţiilor constituţionale, preşedintele României participă la reuniunile Consiliului European, în calitate de şef al statului şi poate delega primului-ministru”, iar „rolul Guvernului în politica externă este unul mai degrabă tehnic, el trebuie să urmeze şi să îndeplinească obligaţiile la care România s-a angajat la nivel de stat”.
„Ori singurul care poate angaja România la nivel de stat, conform Constituţiei României, este preşedintele României”, a completat Traian Băsescu.
Etichete:COTROCENI, CUC, FURIOS, Politica, Traian Basescu, Victor Ponta
PRESEDINTELE PNL IL IA „LA MISTO „PE ZANATECUL TRAIAN BASESCU,DADU-I INCA DOUA LUNI DE MANDAT ..SI BACSISURI MARI!
Preşedintele PNL Crin Antonescu a declarat marţi că dacă ar depinde de el i-ar mai da două luni în plus de mandat preşedintelui Traian Băsescu la Palatul Cotroceni pentru că e „un om generos şi dă bacşişuri mari” şi că nu l-ar mira ca Curtea Constituţională să spună că preşedintele trebuie să mai stea încă patru luni.
„Îi mai dau două luni, sunt generos şi dau bacşişuri mari. Dacă depinde de mine să mai vrea două luni îi spun, cum se spune, păstrează restul! Mai ia două luni! Dar nu e vorba de mine aici. Nu m-ar mira ca această Curte Constituţională să spună că trebuie să mai stea încă patru luni”, a spus Antonescu la Antena 3.
El a adăugat că USL nu are majoritate la CCR şi nici nu e normal acest lucru, iar normal este să aibă o majoritate în Parlament, iar la Curtea Constituţională să fie nouă judecători care să judece independent.
Antonescu a mai spus că nu poate lua în serios ideea că Traian Băsescu şi-ar putea prelungi mandatul cu două luni.
Etichete:Crin Antonescu, MISTO DE ZANATECUL BASESCU, Politica
TRAIAN BASESCU:JUSTITIA VA AVEA APRECIERI POZITIVE IN RAPORUL MCV!
Traian Băsescu a afirmat, luni, că justiţia va avea aprecieri pozitive în raportul privind Mecanismul de Cooperare şi Verificare (MCV), punctând că „rău” va fi la respectarea statului de drept de către Guvern şi Parlament.
„Este foarte clar că justiţia şi-a făcut, în opinia mea, treaba, şi nu va avea, dacă nu se întâmplă nimic până decembrie, observaţii, ci, cred eu, aşa cum am experienţă în aprecierea evoluţiilor, că fie că vorbim de Înalta Curte, de DNA, de DIICOT vor fi rezultate pozitive, rău va fi la respectarea statului de drept de către Guvern şi Parlament’, a spus şeful statului într-o declaraţie susţinută la Palatul Cotroceni.
El a explicat şi motivele pentru care vor fi aprecieri negative la respectarea statului de drept de către Guvern şi Parlament.
„Guvernul, prin multitudinea de Ordonanţe de Urgenţă nejustificate, adesea prin minciună şi dezinformare, care nu are nimic în comun cu statul de drept, iar Parlamentul, prin poziţiile succesive pe care le are faţă de orice solicitare de ridicare a imunităţii”, a spus şeful statului.
Etichete:JUSTIE, MCV, Politica, Traian Basescu
PRESEDINTELE PNL CRIN ANTONESCU ATAC DUR LA BASESCU:” O FI FRECVENTABIL DAR NU E FRECVENTAT!”
Preşedintele PNL Crin Antonescu a declarat marţi că e o ”minciună” ce a spus Traian Băsescu despre el şi anume că este ”nefrecventabil”, susţinând că şeful statului ”o fi frecventabil, dar nu e frecventat”.
„Nefrecventabil înseamnă, şi sunt puţine cazuri în politica mondială, un om pe care omologii lui internaţionali evită să-l întâlnească cu vreun prilej sau altul. Eu sunt preşedinte al Senatului, am avut întâlnire oficială la Madrid cu omologul meu spaniol, am avut întâlnire oficială la Londra cu doamna speaker a Camerei Lorzilor, am avut întâlnire oficială la Bucureşti cu speakerul Camerei Comunelor, întâlnire oficială cu preşedintele Senatului din Elveţia, cu preşedintele Confederaţiei Elveţiene, întâlnire oficială, urmează în această lună la invitaţia omologului polonez, în Polonia, luna viitoare în Israel, am întâlnit o serie de omologi la Bucureşti, regimul meu de frecventabilitate internaţională este unul perfect normal. Problema domnului Băsescu e, pesemne, că domnia sa o fi frecventabil, nu e frecventat”, a spus Antonescu la Antena 3.
Preşedintele PNL a adăugat că Traian Băsescu a spus ceva foarte grav pentru România, şi anume că „autorii loviturii de stat, Antonescu şi cu Ponta”, au câştigat zdrobitor alegerile parlamentare”, iar în aceste condiţii, pentru ca totuşi România să mai aibă relaţii cu alte ţări el a inventat pactul de coabitare.
„Asta înseamnă să spui că votul alegătorilor români nu are nicio valoare, să asumi în numele celorlalte ţări din comunitatea internaţională că nu ar fi discutat cu reprezentanţii legitimi rezultaţi din alegeri, ai poporului român. Asta este o afirmaţie pe care o putem pune pe seama unei îmbătrâniri accelerate, însoţite de fenomene de degenerescenţă, pentru că şi Petre Ţuţea era extrem de bătrân, dar era extrem de inteligent şi în minţile lui. Nimeni nu mai oferă un spectacol la fel de jalnic ca preşedintele care iese şi îl toarnă în detaliu pe primul ministru, ce a făcut, cum i-a spus el, cum nu a făcut ăla”, a menţionat Antonescu.
Etichete:LIDERUL PNL CRIN ANTONESCU, NU E FRECVENTAT, Politica, Traian Basescu
DALEY & JESSIE J – REMEMBER ME!
ATC – ALL AROUND THE WORLD(LA LA LA LA LA LA LA)

References: CCR 
 CSM 
 CSM 
 CCR

 CSM 
 CCR